บจ.โชว์กำไรไตรมาส 2 เลิศ!7 หุ้นโตกระฉูดเกิน 10 เท่าตัว
เปิดชื่อบริษัทจดทะเบียน (บจ.) ในตลาดหลักทรัพย์แห่งประเทศไทยที่โชว์กำไรในไตรมาส 2 ปี 2558 เติบโตแข็งแกร่งมากกว่าช่วงเดียวกันของปี 2557 ซึ่งบ่งบอกว่าบริษัทจดทะเบียนยังมีพื้นฐานที่ดี แม้ว่าจะเป็นช่วงที่เศรษฐกิจในประเทศไทยยังชะลอตัว
29 ส.ค. 2558

เปิดชื่อบริษัทจดทะเบียน (บจ.) ในตลาดหลักทรัพย์แห่งประเทศไทยที่โชว์กำไรในไตรมาส 2 ปี 2558 เติบโตแข็งแกร่งมากกว่าช่วงเดียวกันของปี 2557 ซึ่งบ่งบอกว่าบริษัทจดทะเบียนยังมีพื้นฐานที่ดี แม้ว่าจะเป็นช่วงที่เศรษฐกิจในประเทศไทยยังชะลอตัว
ดังนั้นไม่ใช่เรื่องง่ายที่บริษัทจดทะเบียนจะทำกำไรได้มหาศาล แต่ก็ไม่เป็นเรื่องยากสำหรับหลายๆ บริษัทที่ยังโชว์กำไรไตรมาส 2/58 อย่างเลิศเลอ โดยมีกำไรเพิ่มขึ้นเกิน 20% เมื่อเทียบกับช่วงเดียวกันของปีก่อนจำนวน 106 บริษัท ส่วนจำนวนบริษัทจดทะเบียนเหล่านี้ที่กลับกลายมามีหุ้นที่มีกำไรที่โตกระฉูดมากกว่า 1,000% เมื่อเทียบกับช่วงเดียวกันของปีก่อน มีจำนวนทั้งหมด 7 บริษัท อาทิ TPC, TASCO, TKT, IRPC, GL, TK และ FNS  ตามลำดับ
 
บริษัท ไทยพลาสติกและเคมีภัณฑ์ จำกัด (มหาชน) หรือ TPC รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 411.42 ล้านบาท หรือ 1.03 บาทต่อหุ้น เพิ่มขึ้น 249,244.85% จากช่วงเดียวกันของปีก่อน 0.17 ล้านบาท หรือ 0.38 บาทต่อหุ้น โดยผลกำไรที่เพิ่มขึ้น สาเหตุหลักเกิดจากปริมาณการขายและส่วนต่างของราคาขายกับราคาวัตถุดิบหลักของธุรกิจพีวีซีที่เพิ่มขึ้น
 
บริษัท ทิปโก้แอสฟัลท์ จำกัด (มหาชน) หรือ TASCO รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 1,317.32 ล้านบาท หรือ 1.589 บาทต่อหุ้น เพิ่มขึ้น 77,207.39% จากช่วงเดียวกันของปีก่อน 1.70 ล้านบาท หรือ 0.167 บาทต่อหุ้น โดยผลกำไรที่เพิ่มขึ้น สาเหตุมาจากยอดขายผลิตภัณฑ์ยางมะตอยเพิ่มขึ้น เนื่องจากความต้องการของตลาดส่งออกปรับขึ้นอย่างมาก
 
บริษัท ที.กรุงไทยอุตสาหกรรม จำกัด (มหาชน) หรือ TKT รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 9.35 ล้านบาท หรือ 0.044 บาทต่อหุ้น เพิ่มขึ้น 2,594.99% จากช่วงเดียวกันของปีก่อน 0.35 ล้านบาท หรือ 0.002 บาทต่อหุ้น โดยผลกำไรเพิ่มขึ้น สาเหตุมาจากการรับรู้รายได้รถยนต์รุ่นใหม่ที่มีมูลค่าเพิ่มสูงขึ้นกว่า ORDER เดิมที่เลิกรุ่นไป ประกอบกับบริษัทได้บริหารต้นทุนทางการเงินได้ดี ส่งผลให้ต้นทุนขาย และค่าใช้จ่ายลดลงในสัดส่วนที่มากกว่าการลดลงของยอดขาย
 
บริษัท ไออาร์พีซี จำกัด (มหาชน) หรือ IRPC รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 4,235.65 ล้านบาท หรือ 0.21 บาทต่อหุ้น เพิ่มขึ้น 2,276.92% จากช่วงเดียวกันของปีก่อน 3178.20 ล้านบาท หรือ 0.01 บาทต่อหุ้น โดยผลกำไรที่เพิ่มขึ้น สาเหตุหลักเกิดจาก 1) ส่วนต่างราคาผลิตภัณฑ์ปิโตรเลียมและปิโตรเคมีเพิ่มขึ้น ทำให้ GIM เพิ่มขึ้น 6.87 เหรียญสหรัฐต่อบาร์เรล โดยส่วนต่างที่เพิ่มขึ้นส่วนใหญ่เกิดจากต้นทุนน้ำมันดิบและเชื้อเพลิงที่ใช้ในการผลิตลดลงตามราคาน้ำมันดิบที่ลดลง และ 2) โครงการเพิ่มประสิทธิภาพทั่วทั้งองค์กรโดยเฉพาะการผลิตและการตลาด ภายใต้โครงการเดลต้า ทำให้ GIM เพิ่มขึ้น 1.74 เหรียญสหรัฐต่อบาร์เรล
 
บริษัท กรุ๊ปลีส จำกัด (มหาชน) หรือ GL รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 129.47 ล้านบาท หรือ 0.1173 บาทต่อหุ้น เพิ่มขึ้น 1,765.02% จากช่วงเดียวกันของปีก่อน 6.94 ล้านบาท หรือ 0.0067 บาทต่อหุ้น โดยผลกำไรที่เพิ่มขึ้น สาเหตุมาจากรายได้อื่นในงบการเงินรวมเพิ่มขึ้นจาก 25.46 ล้านบาท เป็น 133.64 ล้านบาท โดยเพิ่มขึ้น 108.18 ล้านบาท หรือ 424.90% เป็นการเพิ่มโดยบริษัทแม่ 52.14 ล้านบาท จากบริษัทย่อยในประเทศ 10.61 ล้านบาท และบริษัทย่อยในต่างประเทศ 45.43 ล้านบาท ซึ่งส่วนใหญ่เพิ่มขึ้นเกิดจากรายได้จากการบริหารงานซึ่งได้รับจากบริษัทย่อยในประเทศ
 
บริษัท ฐิติกร จำกัด (มหาชน) หรือ TK รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 107.87 ล้านบาท หรือ 0.216 บาทต่อหุ้น เพิ่มขึ้น 1,631.46% จากช่วงเดียวกันของปีก่อน 3.75 ล้านบาท หรือ 0.012 บาทต่อหุ้น โดยผลกำไรที่เพิ่มขึ้น สาเหตุมาจากค่าใช้จ่ายลดลง และมีการปรับโครงสร้างระบบการติดตามหนี้ให้มีประสิทธิภาพเพิ่มมากขึ้น
 
บริษัท ฟินันซ่า จำกัด (มหาชน) หรือ FNS รายงานผลการดำเนินงานในไตรมาส 2 สิ้นสุดวันที่ 30 มิถุนายน 2558 มีกำไรสุทธิ 154.75 ล้านบาท หรือ 0.63 บาทต่อหุ้น เพิ่มขึ้น 1,036.55% จากช่วงเดียวกันของปีก่อน 13.62 ล้านบาท หรือ 0.06 บาทต่อหุ้น โดยผลกำไรที่เพิ่มขึ้น สาเหตุมาจากรายได้จากธุรกิจหลักทรัพย์เพิ่มขึ้น รวมถึงรายได้จากธุรกิจให้เช่าคลังสินค้าและโรงงานที่เพิ่มขึ้น และกำไรจากการขายพื้นที่สำนักงานเพิ่มขึ้น
 
บริษัทที่ทำกำไรในช่วงไตรมาส 2 ปี 58 ได้อย่างแข็งแกร่ง จะช่วยเพิ่มความเชื่อมั่นให้นักลงทุนมากกว่าเดิม อีกทั้งยังเป็นการเพิ่มเสน่ห์ให้แก่ตัวบริษัทเองด้วย
…
 
ตารางแสดงกำไรสุทธิไตรมาส 2/58 เปลี่ยนแปลงมากกว่า 20% 
 
 